Berlingske Tidende, 1785-08-01
Den 29de Junii er Stephen Brun ansat til Controlleur og Betient ved Consumptionen i Nørre Sundbye. Under Dato Frederichsberg Slot den 8de Julii 1785, har det allernaadigst behaget Hs. Majestæt at udgive en Forordning af følgende Jndhold: Da Hs. Majestæt under denne Dato allernaadigst har tilkiendegivet Sine kiere Undersaatter de Foranstaltninger, Høistsamme har funden for got at lade giøre, for at give sine Finantser den Jndretning, som efterhaanden kan befrie dem for de, formedelst Stadens Gield samme nu paaliggende Byrder; befæste Sine Staters Credit, og sætte Sig i Stand til, ei allene paa en passende Maade at opmuntre og understøtte al til Sine Landes større Production sigtende Virksomhed, men og med Tiden at kunne fyldestgiøre Sit bestandige landsfaderlige Ønske, at kunne lette Sine kiere Undersaatter for en Deel af de dennem formedelst Statens Behøvenheder paalagte Byrder; og Hs. Majestæt til den Ende tillige allernaadigst har befalet, at alle Fordringer, som Hs. Majestæts octroyerede Banke i Kiøbenhavn maatte have til Allerhøistsammes Casse, skal betales, og, for dette saa meget hastigere at fuldføre, har allernaadigst tilladt bemeldte Hs. Majestæts octroyerede Banke, til Afbetaling af en Deel af Hs. Majestæts Gield til samme, for Hs. Majestæts Regning og paa de Banken til en Rentefonds constituerede Jndtægter at modtage en Capital saaledes, at, foruden de deraf svarende aarlige Renter, ligeledes visse Procenter af den optagne oprindelige Capital aarlig af Rentefonden, udredes, til Laanets successive, og, ved Hielp af de ved de aarlige Afdrage besparede Renter, progressive Jndfrielse; saa har Hs. Majestæt ligeledes, af Kierlighed og Tillid til Sine kiere Undersaatter, fundet Sig bevæget, i dette Tilfælde først og fornemmelig hos dennem at søge de dertil fornødne Hielpemidler, og at lade dem deeltage udi de Fordeele, som Hs. Majestæt ved saadant Laan, med Hensigt til deres eget og det almindelige Beste, kunne tilstaaae. Dog skal de Fremmede, som ville tage Deel udi dette Laan, i denne Henseende nyde aldeles lige Rettigheder med Hs. Majestæts kiere Undersaatter, og være befriede baade i Freds= og Krigstiden, for alle Afgivter og Afkortninger af dette Laan. Skiønt nu den Orden, som Hs. Majestæt allernaadigst vil der skal holdes i Hs. Majestæts Finantsers Administration, ikke tillader, at de saaledes optagne Capitaler af Creditor efter eget Behag maae kunne opsiges, men at Afbetalingerne skee uforandret udi de dertil fra Begyndelsen fastsatte Terminer, saa har Hs. Majestæt dog allernaadigst ladet føie de Foranstaltninger, at enhver af Hs. Majestæts kiære Undersaatter, eller andre Eiere af de til dette Laan henhørende Gields=Beviser eller Aanuiteter, kan have Leilighed, naar de ville, og uden nogen Bekostning, at lade dem transportere til enhver, som de er kommen overeens med, at afstaae dennem til. J Over J Overeensstemmelse hermed har Hs. Majestæt derfor anordnet og befalet: Der skal ved Hs. Majestæts Skatkammer i Kiøbenhavn den 15de August 1785 aabnes en Subscription af 500000 Rdlr. dansk Courant, som bliver aaben indtil August Maaneds Udgang, dersom Subscriptionen for denne Summe ikke forinden skulle blive complet. Subscriptionen modtages hver af de Dage, den vedvarer, fra Klokken 10 til Klokken 12 om Formiddagen, og skal skee enten egenhændig af Subscribenten eller af den ved ham lovlig befuldmægtiget, og under deres Navns Underskrivt udi den dertil indrettede Supscriptions=Bog. For ringere Summer end 1000 Rdlr. modtages ikke Subscription, heller ikke for Summer, som ikke med 1000 Rdlr. lader sig deele. Den saaledes subscriberede Summe betales i 3 Terminer, nemlig den 1 October 1785, den 1 Januarii 1786 og den 1 April 1786, hver Gang med den tredie Deel, og bliver ved første Termins Betaling (hvilken første Termin skal erlegges af den, som først har tegnet eller ladet sig tegne for denne Summe) udgivet Bevise, fra Num. 1 til 500, eet Nummer for hvert Eet Tusinde Rigsdalers Subscription, indeholdende Qvittering for Betalingen af dette Nummers første Termin, og stilede paa Navn eller paa Jhændehaveren, efter enhvers Forlangende; og da efter den 8de Posts Anordning Subscribenterne forundes for hvert Eet Tusinde Rigsdalers Subscription en Annuitet af 150 Rdlr., hvorfor de ingen Indskud giøre, og hvoraf svares 2 Procent aarlig Rente, saa udgives, naar forommeldte første Jndskuds=Terminer betalt, for hver saaledes subscriberede og med første Jndskud fournerte 1000 Rdlr., andre paa samme Maade nummererede Bevise, hvert paa 150 Rdlr., som indeholde Forsikring, at Jndehaveren, efterat den sidste Jndskuds=Termin er forløben, skal imod Bevisernes Tilbagelevering erholde de herefter ommeldende Annuitets=Beviser paa lige Summa. Paa de først meldte Indskuds=Beviser bliver derefter for hver af de 2de tilbageblivende Jndskuds-Terminer ved Pengenes Erleggelse qviteret.